กรมป่าไม้และกรมราชทัณฑ์ ร่วมกันป้องกันฟื้นฟูและเพิ่มพื้นที่ป่าที่อยู่ในความดูแลให้อุดมสมบูรณ์
กรมป่าไม้ และ กรมราชทัณฑ์ ร่วมกันป้องกันฟื้นฟูและเพิ่มพื้นที่ป่าที่อยู่ในความดูแลให้อุดมสมบูรณ์ โดยเฉพาะการสร้างป่าในเมืองในพื้นที่เรือนจำทั่วประเทศและสร้างฝายต้นน้ำในพื้นที่ป่าป่าสงวนแห่งชาตินายอรรถพล เจริญชันษา อธิบดีกรมป่าไม้ พร้อม พันตำรวจเอกณรัชต์ เศวตนันทน์ อธิบดีกรมราชทัณฑ์ ร่วมกันลงทำบันทึกข้อตกลงว่าด้วยความร่วมมือกำหนดแนวทางความร่วมมือของทั้งสองกรม เพื่อสนับสนุนภารกิจของหน่วยงานให้เกิดประโยชน์สูงสุดต่อระบบสิ่งแวดล้อมและสังคม และร่วมกันป้องกัน ควบคุม ดูแล และฟื้นฟูพื้นที่ป่าที่อยู่ในความดูแล              ของกรมป่าไม้และกรมราชทัณฑ์ให้มีความอุดมสมบูรณ์ยั่งยืน รวมระยะเวลา 5 ปี โดย นายอรรถพล เจริญชันษา อธิบดีกรมป่าไม้ กล่าวว่า เป็นการถ่ายทอดองค์ความรู้ในนวัตกรรมใหม่ๆของกรมป่าไม้ให้กับกรมราชทัณฑ์ ถือเป็นการช่วยเพิ่มทักษะบุคลากรและพัฒนาผลิตภัณฑ์จากไม้เพื่อเพิ่มมูลค่าและได้ประโยชน์สูงสุด ที่สำคัญเสริมสร้างความรู้ความเข้าใจการอนุรักษ์ทรัพยากรป่าไม้ให้ผู้ต้องขังในการสร้างงานสร้างอาชีพและผู้พ้นโทษเป็นการคืนคนดีสู่สังคม โดยเฉพาะให้สอดคล้องกับภารกิจที่เกี่ยวข้องกับระเบียบหรือข้อกฎหมายให้เหมาะสม ซึ่งจะนำร่องจัดโครงการร่วมมือร่วมใจขจัดไฟป่า ด้วยการลดเชื้อเพลิงและทำแนวกันไฟในพื้นที่ 9 จังหวัดภาคเหนือที่กำลังเกิดสถานการณ์ไฟป่าหมอกควันต่อเนื่อง พร้อมทั้ง ร่วมกันสร้างพื้นที่สีเขียว ด้วยการปลูกป่าในพื้นที่ที่กรมราชทัณฑ์รับผิดชอบ ควบคู่กับการสร้างป่าในเมืองในพื้นที่เรือนจำทั่วประเทศและสร้างฝายต้นน้ำในพื้นที่ป่าป่าสงวนแห่งชาติ ลุ่มน้ำชั้น 1 และ ชั้น 2 ถือเป็นแนวทางบริหารจัดการทรัพยากรป่าไม้อย่างยั่งยืนผ่านนโยบายเชิงรุกขณะที่ พันตำรวจเอกณรัชต์ เศวตนันทน์ อธิบดีกรมราชทัณฑ์ กล่าวว่า ความร่วมมือครั้งนี้จะร่วมการบริหารจัดการไม้ของกลางที่ได้จากการกระทำผิดที่คดีถึงที่สุดและได้ตกเป็นของแผ่นดินแล้ว เพื่อประโยชน์ในการฝึกวิชาชีพผู้ต้องขังและการเสริมสร้างความร่วมมือการป้องกันฟื้นฟูพื้นที่ป่าที่อยู่ในความรับผิดชอบ โดยกรมราชทัณฑ์จะจัดเตรียมเจ้าหน้าที่ แรงงานผู้ต้องขัง เครื่องมือพร้อมอุปกรณ์สำหรับสนับสนุนภารกิจฟื้นฟูป่าและการขนย้ายหรือแปรรูปไม้ ครอบคลุมถึงการขอรับมอบหมายของกลางที่ได้จากการกระทำความผิดที่คดีถึงที่สุดและได้ตกเป็นของแผ่นดินแล้วมาใช้ประโยชน์อย่างคุ้มค่าที่สุด โดยเฉพาะการรับรองการทำงานด้านการพัฒนานวัตกรรมและองค์ความรู้ การสร้างงานสร้างอาชีพเพื่อให้เกิดประโยชน์เชิงพาณิชย์ต่อไปในอนาคตเมื่อผู้ต้องขังพ้นโทษออกไปจะได้มีความรู้นำไปประกอบอาชีพ